પૂરા સવા બે કલાકે ક્લાઇમેક્સ આવતાં આવતાં આ ફિલ્મ એવા પોઇન્ટ પર પહોંચી જાય છે, જ્યાં આપણે ડર, થ્રિલ, મજા, ધીરજ તમામ લાગણીઓથી પર થઈ ચૂક્યા હોઇએ છીએ. મનમાં માત્ર એક જ ફીલિંગ તરતી રહે છે, WTF! આમ છતાં એટલું સ્વીકારવું પડે કે ‘પરી’ સ્ટાર્ટ ટુ ફિનિશ એક પ્રોપર સ્ટોરીટેલિંગ ધરાવતી હોરર ફિલ્મ છે, જેને આપણે ત્યાં કોઈ ગણકારતું નથી. અફસોસ, કે આ ફિલ્મ ખાસ કશું એન્ટરટેનમેન્ટ પીરસી શકે તેમ નથી. અનુષ્કા શર્મા અને પરંબ્રત ચૅટર્જીને સિમ્પથી આપવા સારુ આ ફિલ્મ એકાદ વખત નિરાંતે જોઈ શકાય.